Vier sterf in Rustenburg-ongelukFoto verskaf deur ER24 Vier persone het noodlottige beserings opgedoen in ŉ ongeluk op die R510 tussen Rustenburg en Mogwase in Noordwes. Werner Vermaak, woordvoerder van ER24, het gesê paramedici is Saterdagaand net ná 18:00 na die toneel ontbied. “Twee persone in een van die voertuie het omgekom en twee in die tweede voertuig. ŉ Insittende in ŉ derde voertuig het matige beserings opgedoen en is na ŉ hospitaal geneem vir verdere behandeling.” Plaaslike owerhede ondersoek die oorsaak van die ongeluk.